**Porrasturvat – Stair Dismount** on suomalaisen demoskeneryhmän tAAtin vuonna 2002 julkaisema tietokonepeli. Se voitti Assembly-tapahtumassa järjestetyn pelinkehityskilpailun ylivoimaisesti ja on saavuttanut runsaasti huomiota myös ulkomailla erikoisen ideansa ansiosta.*lähde?*

Pelin idea on poikkeuksellinen – tavoitteena on tyrkätä portaiden yläpäässä seisova mies portaita alas niin, että miehelle koituu kaatumisesta mahdollisimman paljon vammoja. Tälle erikoiselle idealle on jopa taustatarina – supersankari Spector havaitsee, että hän ei voi tehdä verovähennyksiä kaupungille tehtäviensä lomassa aiheuttamistaan vaurioista, ellei hän voi todistaa saaneensa vammoja myös itse. Pelaajan tehtävä on siis aiheuttaa hänelle nämä vammat.*lähde?*

Pelin 3D-grafiikka on minimalistista, mutta selkeää. Pelaajalla on mahdollisuus kohdistaa iskunsa miehen eri ruumiinosiin, esimerkiksi jalkaan tai päähän, mutta itse kaatumisen tulokseen tällä ei ole merkittävästi vaikutusta. Äänitehosteet koostuvat huudoista, luiden katkeamisista ja tömähdyksistä, mutta pelissä on myös letkeä taustamusiikki.*lähde?*

Pian pelin ilmestymisen jälkeen huomattiin, että pelin bugeja hyödyntämällä oli mahdollista saada valtavia pistemääriä. *lähde?*

Porrasturvat oli yksi ensimmäisiä*lähde?* ragdoll-fysiikkaa hyödyntävistä tietokonepeleistä, myöhemmin tätä tekniikkaa ovat käyttäneet muun muassa suomalaiset Max Payne 2 ja FlatOut (nykyään tekniikkaa käytetään lähes kaikissa räiskintäpeleissä). Pelin tekijöillä on suuri kiinnostus fysiikan mallinnusta kohtaan, mikä on näkynyt ryhmän muissakin peleissä kuten jatko-osa Rekkaturvat sekä Pogo Sticker.*lähde?*

Jatko-osat
----------

Pelin tekijät tekivät Porrasturville kolme jatko-osaa: *Rekkaturvat – Truck Dismount* (2003), *Dismount Levels* (2004) sekä *Kiuasturvat – Sauna Dismount* (2008), joista myös ensimmäinen voitti Assemblyn pelinkehityskilpailun. Peliä parodioiva lyhytelokuva palkittiin niin ikään Assembly-tapahtumassa vuonna 2005.

### Rekkaturvat

*Rekkaturvat – Truck Dismount* on tAAtin tekemä jatko-osa Porrasturville. Kuten edellisessä osassa, niin tässäkin on tarkoitus tuottaa supersankari Spectorille mahdollisimman paljon vahinkoa. Pelissä mies laitetaan rekan kyytiin ja rekka laitetaan liikkeelle kohti seinää. Matkan varrelle voi laittaa hyppyreitä. Peli on voittanut Assembly-tapahtuman pelinkehityskilpailun vuonna 2003.

Mobiiliversiot
--------------

Pelistä on julkaistu versiot myös iOS:lle (2014) ja Androidille (2014) jotka on julkaistu Secret Exit yrityksen nimellä.

*Classic* versiot
-----------------

Aiemmat versiot ovat jaossa ilmaisena *Stair Dismount Classic* ja *Truck Dismount Classic* nimisinä.

Lähteet
-------

1. ↑  results.txt  29.8.2003. Assembly.org. Viitattu 18.5.2009.
2. ↑  Stair Dismount *itunes.apple.com*. Viitattu 31.12.2016.
3. ↑  Stair Dismount *play.google.com*. Viitattu 31.12.2016.
4. ↑  Free Stuff *secretexit.com*. Viitattu 31.12.2016.

Aiheesta muualla
----------------

* Dismount-pelien kotisivu
* Porrasturvat Skinflaken sivuilla (Arkistoitu – Internet Archive)
* Porrasturvat Moby Gamesissa
* Porrasturvat Pouët.net-demoskeneportaalissa
* Pelin ohjelmoijan Jetro Lauhan haastattelu Gamers With Jobs -sivustolla
* Laaja fanisivusto (Arkistoitu – Internet Archive)
* Parodiavideo: Lataa / Katso selaimessasi
* Secret Exit viralliset kotisivut